jkorsvik/nowiki_second_scrape_merged huggingface dataset:
Stabel (slekt)

Stabel, også skrevet Stabell, er to norske slekter.  Den ene  stammer fra
den danske Bastial Hansen Stabel (1570–1625).  Hans sønner ble embedsmenn.
Den andre stammer fra bonden Børge Bjørnstad i Skjeberg.  Hans fire sønner drev trelast i Fredrikstad med etternavnet Stabel.


== Slektsvåpen ==
Claus Bastiansen Stabel (død etter 1671) førte i 1647 et våpenskjold som i blått skjold har en due sittende på en liggende, avhugget og kvistet trestamme, alt i sølv (?). På hjelmen er hjelmtegnet en flygeferdig due. (Cappelen side 209) 
Presten Niels Bastiansen Stabel hadde segl med i skjoldet en seksoddet stjerne over en skråstilt, avhugget og kvistet trestamme. Hjelmtegn tre oppvoksende trekløverblader med stilker og blad. (Krag side 118) 
Også ført andre våpen i slekten. Eidsvollsmannen Hans Jacob Stabel brukte på Grunnloven 1814 et segl med kvadrert skjold med hjerteskjold, mens F.W.B. Stabell brukte et segl med forbokstaver (monogramsegl). Det er firedelt skjold på general Fredrich Wilhelm Stabells våpenplate som serafimerridder i Riddarholmskyrkan, Stockholm.
Hans skjold har 1. og 4. felt rødt med opprett kronet gull løve som holder et gullskjeftet sølv sverd, 2. felt blått med Sverdordenens ridderkors og 3. felt blått med Dannebrogordenenes ridderkors. På skjoldet en rangkrone med tre blad og to perler. På et bånd over kronen står valgspråket «Ærlighed varer længst». I sitt segl brukte han samme skjold med en S i et hjerteskjold, på kronet hjelm to vesselhorn og som skjoldholdere to hester.


== Litteratur ==
Hans Krag: Norsk heraldisk mønstring fra Fredrik IV’s regjeringstid 1699-1730, Drøbak 1942 – Kristiansand S 1955
Hans Cappelen: «Norske Serafimerridderes våpenskjold», Heraldisk Tidsskrift, bind 2, side 235-236, København 1965-1969
Hans Cappelen: Norske slektsvåpen, Oslo 1969 (2. opplag 1976)
Herman L. Løvenskiold: Heraldisk nøkkel, Oslo 1978
Anders Bjønnes m.fl. (redaktører): Eidsvollsmennene – Hvem var de?, Norsk Slektshistorisk Forening, Oslo 2014, med eidsvollsmennenes aner og andre slektsopplysninger, samt bilder med beskrivelser av seglene deres på Grunnloven 17. mai 1814


== Referanser ==


== Eksterne lenker ==
Gunnar Stabells privatarkiv med dokumenter om bl.a. Stabellslekten finnes på NTNU Universitetsbiblioteket Gunnerusbiblioteket
ICMI

ICMI (The International Commission on Mathematical Instruction) er en internasjonal organisasjon med fokus på matematikkundervisning. Organisasjonen ble grunnlagt på den internasjonale konferansen for matematikere (ICM) i Roma i 1908. 


== Historie ==
ICMI ble grunnlagt på den internasjonale konferansen for matematikere, og det var matematikeren Felix Klein som ble valgt som organisasjonens første president. Det internasjonale tidsskriftet L'Enseignement Mathématique ble startet i 1899 av Henri Fehr og Charles Laisant, og dette tidsskriftet ble tidlig gjort til organisasjonens offisielle organ. ICMI publiserer også en ICMI-bulletin to ganger årlig, og fra og med desember 1995 har denne vært tilgjengelig på internett. 
I tiden mellom 1. og 2. verdenskrig var det et avbrudd i organisasjonens aktiviteter, men i 1952 ble ICMI rekonstituert. På denne tiden ble også organisasjonen omorganisert som en underorganisasjon av The International Mathematical Union (IMU), og en stor del av midlene til ICMI kommer nå fra IMU. Som vitenskapelig organisasjon er IMU medlem av International Council of Scientific Union (ICSU). Selv om ICMI følger en del av de generelle retningslinjene for IMU og ICSU, har organisasjonen en stor grad av selvstyre. 


== Struktur ==
Alle land som er medlem av IMU er også automatisk medlem av ICMI. I tillegg kan ICMI også ta opp medlemsland som ikke er medlem av IMU. For tiden er det 72 medlemsland i ICMI, og hvert av disse skal utnevne en nasjonal representant. 
Som kommisjon består ICMI av to hovedorganer:

The Executive Committee (EC), og
de nasjonale representantene fra medlemslandeneDen utøvende komitéen (EC) blir utnevnt av generalforsamlingen i IMU for fire år av gangen. Sammen utgjør disse to organene generalforsamlingen i ICMI, og denne samles hvert fjerde år i forbindelse med den internasjonale kongressen for matematikkdidaktikk (ICME)


== Se også ==
Matematikkdidaktikk


== Eksterne lenker ==
Den offisielle hjemmesiden til ICMI
IMU
ICSU
Kø (andre betydninger)

Kø har flere betydninger på norsk:

Kø, rekke av personer, biler etc.
Kø (datastruktur)
Kø (biljard), stokk til å støte kulene med i biljard
Kø (TV-serie), en serie små sketsjer på NRK hvor handlingen består av dialog inne i en bil i stillestående bilkø
Kø eller tournure, pute eller stålstativ for å gi damedrakten større bakdel, brukt på 1800-tallet
Hårpisk, stram nakkeflette, europeisk herremote på 1700-talletOrdet kø er lånt fra fransk queue som kommer fra latin coda, «hale».
Else Olsen Storesund

Else Olsen Storesund (født 1978) er en norsk pianist og komponist. 
Storesund har spesialisert seg på preparert piano og har blant annet jobbet sammen med Christian Wolff i dette arbeidet. Profesjonelt spiller hun utelukkende samtidsmusikk. Hennes spesialitet er verk i såkalt åpen form, hvor grensene mellom utøver, komponist og publikum er nokså utydelige. I tillegg til piano har hun hardingfele som biinstrument.Hun har et såkalt utøvende hovedfag med fordypning fra Norges musikkhøgskole. Det betyr at hun i tillegg til utøvingen har skrevet en mindre hovedoppgave. De to delene, utøvingen og teorien, er integrert i utdanningen og også i hennes musikalske praksis. Senere ble hun stipendiat ved Norges musikkhøgskole i programmet for kunstnerisk utviklingsarbeid. I USA har hun jobbet direkte med komponister og utøvere som er aktive i Åpen form som sjanger. De to Åpen form-pionérene Christian Wolff og Pauline Oliveros har vært hennes mentorer under hennes stipendiatarbeid. Hun tok doktorgraden i denne musikkformen i 2016.Storesund er opptatt av språk og presenterer arbeidet sitt på engelsk og nynorsk.Storesund fikk Sandnes Sparebanks musikkpris i 2003. Hun mottok reisestønad frå Statens kunstnerstipend i 2006 og Fulbrights forskerstipend for studier i USA i 2006–2007.


== Referanser ==


== Eksterne lenker ==
Intervju fra 2005 (Ballade.no)
Buffer

Buffer kan vise til:

Bufferløsning
Buffer (elektronikk)
Databuffer
Tavish Scott

Tavish Scott (født 6. mai 1966 i  Inverness, Skottland) er en skotsk politiker tilhørende Liberaldemokratene. Representerer Shetland i det skotske parlamentet i perioden 2003 – 2007 og er skotske transportminister.


== Referanser ==


== Eksterne lenker ==
(en) Tavish Scotts offisielle hjemmeside
(en) Tavish Scotts offisielle biografi på hjemmesiden til det skotske parlamentet
Mösiehuali̲

Mösiehuali̲ (Tetelcingo-nahuatl) er en variant av nahuatl som snakkes blant nahuaene. Mösiehuali̲ er benyttet i den meksikanske delstaten Morelos rundt Tetelcingo samt i områdene Cuauhtémoc og Lázaro Cárdenas. Mösiehuali̲ kan både referere til språket og til personene som snakker det. Mösiehuali̲ er spesielt i nahuatlfamilien med sitt unike vokalsystem.


== Referanser ==


== Eksterne lenker ==
Generell informasjon om mösiehuali̲
Et eksempel på oppbygging av et langt ord på mösiehuali̲ forklart på engelsk
French Open 1975

French Open er en Grand Slam-turnering i tennis på grus som blir spilt på Roland Garros-stadion i Paris. French Open i 1975 ble arrangert i perioden 2. til 15. juni. Björn Borg vant finalen over Guillermo Vilas og i damefinalen vant Chris Evert fra USA over tsjekkiske Martina Navrátilová.


== Menn ==


=== Kvartfinaler ===


=== Semifinaler ===


=== Finale ===


== Kvinner ==


=== Kvartfinaler ===


=== Semifinaler ===


=== Finale ===


== Eksterne lenker ==
French Open PDF Menn, Kvinner
ITF Menn, Kvinner
Øgreyfoss kraftverk

Øgreyfoss kraftverk (også skrevet Øgreifoss) er et vannkraftverk ved Egersund i Eigersund kommune i Rogaland. 
Kraftstasjonen åpnet i 1905 og var den første med allmen elektrisitetsforsyning i Rogaland. Dagens kraftverk sto ferdig i 1969 ved Slettedalsvatnet (17 moh) og erstattet det gamle ved Hodnesvatnet (33 moh). Kraftverket eies av Dalane Kraft AS.
I dag utnytter kraftverket et fall på 62 meter fra vannmagasinet Øgreyvatnet til Slettebøvatnet. Øgreyvatnet reguleres mellom 82 og 81 moh. Vannet ledes i en 1,7 km lang tunnel og en rørgate på 120 meter fra inntaket til kraftstasjonen. Andre regulerte vannmagasiner tilhørende kraftverket er Migarvatnet, Teksevatnet, Gyavatnet, Bilstadvatnet, Botnavatnet og Urdalsvatnet.   
Installert effekt er 12 MW.
I 2010 ble det bygget et småkraftverk på 3,6 MW med en horisontal francisturbin ved siden av eksisterende kraftstasjon. 
Midlere total årsproduksjon fra begge er på 72 GWh. 


== Referanser ==


== Kilder ==
«NVE Atlas». Utbygd vannkraft.  Norges vassdrags- og energidirektorat
NVE vannkraftdatabase
Om Dalane Energi
Informasjonsplakat på stasjonen.
ICME

ICME (The International Congress on Mathematical Education) er det viktigste samlingspunktet for matematikkdidaktikere og andre som er interesserte i matematikkundervisning. ICME arrangeres hvert 4. år, og det er den internasjonale kommisjonen for matematikkundervisning (ICMI) som har et overoppsyn av disse kongressene. 


== Organisering ==
Det er den utøvende komitéen (EC) i ICMI som avgjør hvor hver enkelt kongress skal finne sted. Videre er det en internasjonal programkomité som planlegger det vitenskapelige programmet for hver kongress. Denne programkomitéen blir utnevnt av ICMIs utøvende komité, men den arbeider uavhengig av denne. For å sikre at kongressene følger de generelle prinsippene for ICMI, har programkomitéen som oftest noen representanter fra ICMIs utøvende komité. Det praktiske og økonomiske ansvaret for organiseringen av hver enkelt kongress ligger på den lokale eller nasjonale organisasjonskomitéen, som igjen må forholde seg til de generelle prinsippene for ICMI. 


== Publikasjoner ==
I forbindelse med hver enkelt kongress blir det utgitt en offisiell publikasjon (Proceedings). I tillegg er det flere undergrupper og temagrupper som gir ut ulike typer publikasjoner i forbindelse med en ICME. I forkant av hver kongress holdes det normalt også konferanser for flere av undergruppene (såkalte Affiliated Study Groups) til ICMI. Disse konferansene utgir også ulike typer publikasjoner. 


== Tidligere kongresser ==
Den første kongressen ble holdt i 1969, og ICME har til nå blitt avholdt ti ganger på følgende steder:

ICME-1, 1969, Lyon (Frankrike)
ICME-2, 1972, Exeter (Storbritannia)
ICME-3, 1976, Karlsruhe (Tyskland)
ICME-4, 1980, Berkeley (USA)
ICME-5, 1984, Adelaide (Australia)
ICME-6, 1988, Budapest (Ungarn)
ICME-7, 1992, Québec (Canada)
ICME-8, 1996, Sevilla (Spania)
ICME-9, 2000, Tokyo/Makuhari (Japan)
ICME-10, 2004, København (Danmark)
ICME-11, 2008, Monterrey (Mexico)


== Eksterne lenker ==
ICME – offisiell side
Tetelcingo

Tetelcingo er en landsby noen få kilometer nord for Cuautla nær vulkanen Popocatépetl i den meksikanske delstaten Morelos. Landsbyen er blant annet kjent for bruken av nahuatlvarianten Mösiehuali̲.
Eddie Dibbs

Eddie Dibbs (født 23. februar 1951 i Brooklyn i New York) er en tidligere profesjonell amerikansk tennisspiller.
Dibbs vant 21 single- og en doubleturnering i løpet av sin tenniskarriere . Han vant aldri noen Grand Slam-turnering.


== Referanser ==


== Eksterne lenker ==
(en) Eddie Dibbs – ATP-touren 
(en) Eddie Dibbs – ITF Tennis
Powązki-kirkegården

Powązki-kirkegården (Cmentarz Powązkowski), også kalt gamle Powązki (Stare Powązki), er Warszawas eldste og mest kjente kirkegård, plassert i byens vestlige områder. Den ble grunnlagt i 1790 og har et areal på 43 ha. 


== Beskrivelse ==
Den gamle katolske Powązki-kirkegården ligger i den vestlige bydelen Wola. Den ble anlagt i 1790 i forbindelse med at kirkegårdene mer sentralt i Warszawa ble stengte av sanitære årsaker. Starostsen Melchior Korwin Szymanowski stilte til rådighet 2,6 hektar for anlegget. Den 20. mai 1792 ble kirkegården vigslet og i 1793 stod Sankt-Borromeus-kirken ferdig, grunnlagt av kong Stanislaus August og fyrstprimas Michael Poniatowski. Arkitekten var Dominik Merlini.
Gravfeltet ble utvidet nitten ganger i løpet av sin historie, siste gang i 1971, da den oppnådde sitt nåværende (2017) omfang. Den forvaltes av den katolske kirke, og de fleste gravlagte er katolikker. Andre trossamfunn, som lutheranerne, kalvinistene og jødene, og den tatar-muslimske, har egne gravfelter innen det samme komplekset.  
Blant de 2,5 millioner mennesker som er gravlagt på kirkegården finnes mange berømte og store personligheter innen polsk historie og kultur, både store forfattere, diktere, lærde, tenkere, artister, leger, jurister, biskoper, prester, munker og nonner. En liten del av disse er gravlagt ved Aleja Zasłużonych (De fortjenstfulles allé).
Kirkegården har en stor militærseksjon med gravene til dem som kjempet og døde for sitt land i løpet av de siste 200 år, under de mange nasjonaloppstander (fra Kościuszko-oppstanden i 1794 til og med Warszawaoppstanden av 1944), slaget ved Warszawa samt felttoget i Polen. Her finnes også et betraktelig antall graver til Warszawas innbyggere som ble myrdet av de tyske nazistene under andre verdenskrig.
Powązki-kirkegården er av stor kunsthistorisk betydning, og er et skattekammer innen skulptur og småarkitektur. Slik tilfellet er for mange andre gamle europeiske kirkegårder, ble gravsteinene også her utformet av epokens skulptører, både polske og utenlandske. Mange av gravsteinene er enestående eksempler på forskjellige stiler innen arkitektur og kunst.På allehelgensdag (1. november) og zaduszki (2. november - allesjelersdag) holdes det vigilier ikke bare på alle Warszawas katolske kirkegårder, men også på protestantenes, muslimenes, jødenes og de ortodokse. På Powązki smykkes alle graver med lys.


== Noen fremtredende personer gravlagt her ==


== Billedgalleri ==

		
		
		
		


== Eksterne lenker ==
(pl) Offisielt nettsted 
(en) Powązki Cemetery – kategori av bilder, video eller lyd på Commons
Odd Aksel Bergstad

Odd Aksel Bergstad (født 1956) er en norsk marinbiolog og forsker med dyphavsbiologi som spesialområde. Han er ansatt som forsker ved Havforskningsinstituttet.
Bergstad tok hovedfag i zoologi ved Universitetet i Bergen i 1983. Hovedfagsoppgaven hans hadde tittelen En undersøkelse av relasjonen mellom antall vekstsoner i otolittene og alder hos larver og yngel av torsk. I 1989 tok han en doktorgrad om livet i Norskerenna. Avhandlingen hadde tittelen Ecology of the fishes of the Norwegian Deep.Fra 1991 til 2021 var han ansatt som forsker og forskningsleder ved Forskningsstasjon Flødevigen, som er en av Havforskningsinstituttets tre nasjonale forskningsstasjoner for oseaniske observasjoner.Hans forskningsområder har vært populasjons- og samfunnsbiologi med hovedvekt på fisk. Han har drevet forskning og rådgiving vedrørende kyst- og fjordøkologi, økosystemene i Nordsjøen, Skagerrak og Atlanterhavet. Han har deltatt og ledet flere forskningsprosjekter. Blant annet var han prosjektleder for det omtalte MAR-ECO-prosjektet, som var et lengre prosjekt som strakk seg fra 2001 til 2008 og som innbefattet en forskningsreise langs den midtatlantiske rygg. Prosjektet, som var i regi av Havforskningsinstituttet og Universitetet i Bergen, var tilknyttet det globale programmet Census of Marine Life.Bergstad er forfatter og medforfatter på flere bøker. Han var også en av drivkreftene bak den internasjonale vandreutstillingen "Dypere enn lyset" (Deeper than light), som kom i stand i forbindelse med MAR-ECO-prosjektet.I 2004 ble han tildelt Norges forskningsråds formidlingspris. Han fikk prisen for sin sentrale rolle i den mangfoldige og originale formidlingen fra et forskningsprosjekt om dyphavets hemmeligheter. I 2007 ble han tildelt Descartesprisen, for formidlingen fra MAR-ECO-prosjektet.


== Referanser ==
Adriano Panatta

Adriano Panatta (født 9. juli 1950 i Roma) er en tidligere profesjonell italiensk tennisspiller.
Panatta vant én Grand Slam-turnering i løpet av sin tenniskarriere, French Open i 1976. Han var som best nummer 4 (1976) på rankingen over verdens beste mannlige singlespillere. Blant hans øvrige meriter kan nevnes at han er den eneste som har vunnet over Björn Borg i French Open og han har gjort det to ganger i 1973 og i  1976. 
Han var også med på det italienske Davis Cup-laget og spilte fire Davis-Cup finaler. Han var med på vinne trofeen i 1976 da de beseiret Chile i finalen. De andre finalene; 1977, 1979 og 1980 tapte det italienske laget.  
Panatta har etter at han sluttet som aktiv blant annet vært forbundskaptein for det italienske Davis Cup-laget.


== Grand Slam-titler ==
 French Open:
Single menn: 1976 (han beseiret Harold Solomon med 6-1, 6-4, 4-6, 7-6 i finalen)


== Referanser ==


== Eksterne lenker ==
(de) Adriano Panatta – Munzinger Sportsarchiv 
(en) Adriano Panatta – eWRC-results.com 
(en) Adriano Panatta – ATP-touren 
(en) Adriano Panatta – ITF Tennis 
(en) Adriano Panatta – Davis-cupen
Triangel (heraldikk)

Triangel er en flatefigur i heraldikken, og den er der en likesidet trekant.
Triangelfiguren er brukt i våpenskjold allerede fra middelalderen og i de fleste land med europeisk heraldikk. Et triangel med figurer på inngår bl.a. i El Salvadors riksvåpen, Filippinenes presidentflagg samt i Nicaraguas flagg og Nicaraguas riksvåpen. De norske kommunene Andebu og Grong har tre triangler i sine kommunevåpen, mens Oppegård har sytten. Det finnes mange offentlige våpen (statlige og kommunale) i både Skandinavia og andre land med triangel. I norske slektsvåpen er et triangel mer sjelden. I Sverige hadde Engelbrekt Engelbrektsson (død 1436) i skjoldet et triangel som fra hver side har en utvoksende lilje. Denne figuren kan også oppfattes som tre halve liljer stilt som et triangel.
En figur i våpenskjold og flagg som er trekantet og dannet av en streng, kan se ut som et triangel som det er lagt et mindre triangel på. Denne figuren er også blitt kalt for triangel.
Triangelet er forskjellig fra den heraldiske figuren som kalles en spiss, fordi en spiss kommer ut fra skjoldkanten eller fra en annen våpenfigur. Triangelet er ikke inntil skjoldkanten, men står «svevende» i skjold eller felt.
I bumerker brukes ett eller flere triangler formet ved hjelp av en sammenhengende strek eller linje. Trianglene kan henge sammen som to triangler formet som et timeglass, tre triangler som trikvetra eller fire som en valknute.


== Litteratur ==
Hans Cappelen: Norske slektsvåpen, Oslo 1969 (2. opplag 1976)
Herman L. Løvenskiold: Heraldisk nøkkel, Oslo 1978
Hans Cappelen og Knut Johannessen (red.): Norske kommunevåpen, Oslo 1987
Hans Cappelen: «Bumerker i Norge – en oversikt», i Anders Bjønnes m.fl. (redaktører): Segltegninger fra hyllingene i Norge 1591 og 1610, utgitt av Norsk Slektshistorisk Forening, Oslo 2010.
Shahzad Rana

Shahzad Asghar Rana (født 1967) er en norsk IT-gründer.
Han kom til Norge fra Pakistan i 1976, og vokste opp i Sandnes i Rogaland. 
Han tok informatikk- og filologiutdannelse (med mellomfag i urdu og persisk) ved Universitetet i Oslo.Rana startet i databransjen i første halvdel av 1990-årene og har gjennom årene etablert over et halvt dusin bedrifter. I 1994 laget han sammen med DnB den første PC-baserte nettbanken i Norge, som forøvrig var en av de første i Europa. Han har etter det arbeidet med systemer for handel over internett. I 1990-årene grunnla han programvare- og konsulentselskapet WinHLP, men trakk seg fra ledergruppen da selskapet ble kjøpt av Mogul Norge i 2000. I 2000 startet han selskapet Saganox, hvor han planla å være eneste ansatt (I november endret han navnet til subClearing). Han dannet selskapet sammen med Lars Grønseth (tidligere Leo Burnett Interaktiv og Grape). I 2002 ble selskapet kjøpt av eSolutions, som også drev med digitale transaksjoner. I 2003 kunngjorde han opprettelsen av WinSharp, sammen med Lasse Ruud og Torstein Thorsen. I fortsettelsen av WinSharp etablerte han sammen med Lasse Ruud QuestPoint AS. QuestPoint ble senere solgt til IntelliSearch. Han ble siden tilknyttet Microsoft og har fått stillingen teknologidirektør i Microsoft Norge.I 2007–2008 var han en av dommerne i talentprogrammet Skaperen på TV 2. Han har også vært programleder i Reiseradioen (2009) og TV-programmet Teenage Boss på NRK (2011–2012). Han var også medlem av Teknologirådet i perioden 2012–2016.Rana har vært politisk aktiv for Høyre. Han var varamedlem av Oslo bystyre og medlem av bydelsutvalget på Ullern for Høyre 2011–2015. Han ledet Det kriminalitetsforebyggende råd 2012–2014. Han har også deltatt i samfunnsdebatten rundt innvandring og islam og har markert en kritisk holdning til islam og deler av den pakistanske kulturen. I 2006 uttalte han at det var en tabbe av utenriksminister Jonas Gahr Støre å beklage de omstridte Muhammed-karikaturene. Rana har selv beskrevet seg som sekulær muslim.


== Referanser ==
Årsdøgntrafikk

Årsdøgntrafikk, forkortet ÅDT, er i prinsippet summen av antall kjøretøy som passerer et punkt på en vegstrekning (for begge retninger sammenlagt) gjennom året, dividert på årets dager, altså et gjennomsnittstall for daglig trafikkmengde. 
ÅDT beregnes normalt ut fra trafikktellinger på ulike dager gjennom året. Tellepunkt med automatiske telleapparater beregner nøyaktig ÅDT. Tellinger kan også foretas på basis av antall passeringer av bomstasjoner.
Virkedøgntrafikk omfatter virkedager og beregnes på samme måte som ÅDT. ÅDT-T betyr årsdøgnstrafikk, tunge kjøretøy (registrert/tillatt totalvekt > 3,5 tonn). Dette er ofte en viktig parameter fordi tunge kjøretøy sliter mye på veibanen, selv om slitasjen øker meget sterkt med tyngden.ÅDT danner grunnlaget for klassifisering av ny veg i vegnormalsystemet til Statens vegvesen (dvs. hvilken standard (bredde, utforming, sikkerhetskrav m.v.) vegen skal ha). ÅDT brukes også som et grunnlag for å kalkulere drift- og vedlikeholdsutgiftene på vegstrekninger, og behovet for omlegginger, utvidelser og standardendringer. Etter Vegdirektoratets forslag til nye norske veinormaler er det for eksempel satt en ÅDT-grense som utløser krav om 4-felts motorvei. Den er pr. 1. januar 2012 på ÅDT = 12 000.
ÅDT gir et ufullstendig bilde av transportarbeidet på veien – både fordi en bil med én person teller likt med for eksempel en buss med 50 eller 100 passasjerer, og fordi syklister og fotgjengere ikke medregnes. Sykkeltrafikk og gangtrafikk telles noen få steder.
Veiens ÅDT brukes – sammen med andel tunge kjøretøy, gjennomsnittsfart, stigning/fall, topografi, andelen piggdekk og andelen våt/tørr veibane til å beregne støyen langs veien, bl.a. ved uttegning av støykart.


== Referanser ==
Jennifer Capriati

Jennifer Capriati (født 29. mars 1976 på Manhattan i New York) er en profesjonell amerikansk tidligere tennisspiller. 
Capriati ble profesjonell tennisspillere 1990 straks før hun ble fjorten. Hun har i løpet av sin tenniskarriere vunnet 14 single- og én doubleturnering, hvorav tre Grand Slam-titler. Hun var nummer 1 på rankingen over verdens beste kvinnelige singlespillere (oktober 2001). 
Hun er også olympisk mester, hun vant gull under Sommer-OL 1992 i Barcelona da hun beseiret tyske Steffi Graf med 3-6, 6-3, 6-4 i finalen.


== OL-medaljer ==
1992  Barcelona -  Gull i tennis, single damer  USA


== Grand Slam-titler ==
 Australian Open:
Single kvinner: 2001 (hun beseiret Martina Hingis med 6-4, 6-3 i finalen)
Single kvinner: 2002 (hun beseiret Martina Hingis med 4-6 7-6, 6-2 i finalen)
 French Open:
Single kvinner: 2001 (hun beseiret Kim Clijsters med 1-6, 6-4, 12-10 i finalen)


== Referanser ==


== Eksterne lenker ==
(en) Jennifer Capriati – kategori av bilder, video eller lyd på Commons 
(en) Jennifer Capriati på Internet Movie Database 
(en) Jennifer Capriati på Twitter 
(de) Jennifer Capriati – Munzinger Sportsarchiv 
(en) Jennifer Capriati – Olympedia 
(en) Jennifer Capriati – Sports-Reference (OL-resultater – arkivert) 
(en) Jennifer Capriati – WTA Tennis 
(en) Jennifer Capriati – ITF Tennis 
(en) Jennifer Capriati – FedCup 
(en) Jennifer Capriati – International Tennis Hall of Fame